KINNITATUD
Kaitseväe juhataja 27.03.2024
käskkirjaga nr 548

KAITSEVÄE PEASTAABI LUUREOSAKONNA PÕHIMÄÄRUS

I. Üldsätted

1.	Luureosakond (edaspidi osakond) on Kaitseväe peastaabi (edaspidi peastaap) allüksus. 

2.	Osakonna ülem on aruandekohustuslik peastaabi ülema ees.

II. Osakonna juhtimine

3.	Osakonda juhib osakonna ülem.

4.	Osakonna ülem allub vahetult peastaabi ülemale.

5.	Osakonna ülema äraolekul täidab tema ülesandeid ametijuhendis määratud osakonna teenistuja.

6.	Isikkoosseisu teenistuskohustused, pädevus, õigused ja alluvus määratakse kindlaks käesolevas põhimääruses ning nende ameti- või tööjuhendis, mille kinnitab peastaabi ülem.

III. Osakonna ülesanded

7.	Osakonna ülesanne on Kaitseväe luurevaldkonna arendustegevuse ja võimearenduse ning peastaabi luurealase toetuse korraldamine koostöös luurekeskusega. 

8.	Ülesande täitmiseks osakond:
1)	korraldab Kaitseväe peastaabi luurealast toetust;
2)	korraldab Kaitseväe juhataja infonõuete väljatöötamist;
3)	juhib Kaitseväe operatsioonide kavade ja -plaanide väljatöötamise luurealast protsessi;
4)	esindab Kaitseväe luurehuvi NATO ja määratud liitlaste strateegilisel ja operatsioonitasandil;
5)	korraldab koostöös luurekeskusega Kaitseväe operatsioonide luurealast koordinatsiooni.

9.	Osakond muude ülesannete täitmisel:
1)	töötab koostöös luurekeskusega välja oma tegevusvaldkonda kuuluvate õigusaktide eelnõud või osaleb nende väljatöötamisel;
2)	korraldab koostöös luurekeskusega oma tegevusvaldkonda kuuluvate lepingute väljatöötamist ja sõlmimist ning jälgib lepingutega võetud kohustuste täitmist;
3)	esitab arvamusi ja teeb ettepanekuid teiste ametkondade poolt ettevalmistatud Kaitseväe tegevust puudutavate osakonna tegevusvaldkonda käsitlevate või sellega seotud õigusaktide eelnõude kooskõlastamisel;
4)	osutab teiste ametkondade tegevusse puutuvate küsimuste lahendamisel teistele struktuuriüksustele abi ja teeb nendega tegevusvaldkonna piires koostööd;
5)	vaatab läbi osakonnale suunatud märgukirjad ja muud dokumendid ning valmistab ette vastused või dokumentide projektid.

IV. Osakonna ülem

10.	Osakonna ülema teenistuskohutused ja õigused sätestab Kaitseväe peastaabi põhimäärus ja ametijuhend.

V. Osakonna dokumendiplank

11.	Osakonna ülemal ja osakonna ülema kooskõlastusel osakonna teenistujatel on oma tegevusvaldkonda kuuluvate ülesannete täitmisel õigus kasutada Kaitseväe dokumendiplanki.